wickkiey/tamil-wikipedia-markdown huggingface dataset:
# மூயெத்தில்வெள்ளீயம்



**மூயெத்தில்வெள்ளீயம்** *(Triethyltin)* என்பது C<sub>6</sub>H<sub>15</sub>Sn என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . டிரையெத்தில்சிடானேன் என்ற பெயராலும் இதை அழைக்கிறார்கள். ஒரு வெள்ளீய அணுவுடன் மூன்று எத்தில் குழுக்கள் இணைந்து இக்கரிமவெள்ளீயச் சேர்மம் உருவாகிறது. இச்சேர்மம் அதிக நச்சுத்தன்மை வாய்ந்ததாகும். இச்சேர்மத்தின் வெளிப்பாடு பாதிப்பால் குமட்டல், வாந்தி, தலைவலி, நினைவிழத்தல் போன்றவைகளுடன் மரணத்திற்குப் போதுமான அளவு பெருமூளை வாதம் ஏற்படுகிறது .
# கோப்பளவு

**கோப்பளவு** (*file size*) என்ற அளவீடு, ஒரு கணினிக் கோப்புப் பெற்றுள்ள தரவின் அளவினைக் குறிக்கிறது. வேறொரு முறையில் கூறுவதானால், ஒரு கணியத் தேக்ககத்தில், ஒரு கோப்பு நிரப்பும் அளவு ஆகும். இதற்கான அளவுகளில் மிகச்சிறிய அலகு யாதெனில், பைட்டு(byte) என்பதே ஆகும். இது இரு முறைகளில் (binary prefix, metric prefix) குறிக்கப் படுகின்றன.  

ஒரு கணியக்கோப்பு முறைமையானது, ஒரு கோப்பினைச் சேமிக்கும் போது, கணியத் தேக்ககத்தின் அதற்குரிய இடத்தோடு, சிறு 'வெற்று' இடத்தையும் (slack space அல்லது internal fragmentation) எடுத்துக்கொண்டே சேமிக்கிறது. இவ்விடம் கோப்பு முறைமை சிறப்பாக செயற்பட வழிவகுக்கிறது.  

## அலகுமாற்றி அட்டவணை
**அலகுமாற்றி அட்டவணை**

| பெயர் | குறியீடு | இருமம் | பைட்டுகளின் எண்ணிக்கை | பெயர் | IEC | பதின்மம் | பிட்டுகளின் எண்ணிக்கை | இதற்கு சமன் |  |  |
| --- | --- | --- | --- | --- | --- | --- | --- | --- | --- | --- |
| கிலோபைட்டு | KB | 2<sup>10</sup> | <small>1,024</small> | <small>1024&nbsp;</small>B
! | கிலோபிட்டு | கிபிட்டு | 10<sup>3</sup> | <small>1,000</small> | <small>1000&nbsp;</small>பிட்டு |  |
| மெகாபைட்டு | MB | 2<sup>20</sup> | <small>1,048,576</small> | <small>1024&nbsp;</small>KB
! | மெகாபிட்டு | Mbit | 10<sup>6</sup> | <small>1,000,000</small> | <small>1000&nbsp;</small>கிபிட்டு |  |
| கிகாபைட்டு | GB | 2<sup>30</sup> | <small>1,073,741,824</small> | <small>1024&nbsp;</small>MB
! | கிகாபிட்டு | Gbit | 10<sup>9</sup> | <small>1,000,000,000</small> | <small>1000&nbsp;</small>Mbit |  |
| டெராபைட்டு | TB | 2<sup>40</sup> | <small>1,099,511,627,776</small> | <small>1024&nbsp;</small>GB
! | டெராபிட்டு | Tbit | 10<sup>12</sup> | <small>1,000,000,000,000</small> | <small>1000&nbsp;</small>Gbit |  |
| பெட்டாபைட்டு | PB | 2<sup>50</sup> | <small>1,125,899,906,842,624</small> | <small>1024&nbsp;</small>TB
! | பெட்டாபிட்டு | Pbit | 10<sup>15</sup> | <small>1,000,000,000,000,000</small> | <small>1000&nbsp;</small>Tbit |  |
| எக்சாபைட்டு | EB | 2<sup>60</sup> | <small>1,152,921,504,606,846,976</small> | <small>1024&nbsp;</small>PB
! | எக்சாபிட்டு | Ebit | 10<sup>18</sup> | <small>1,000,000,000,000,000,000</small> | <small>1000&nbsp;</small>Pbit |  |
| செட்டாபைட்டு | ZB | 2<sup>70</sup> | <small>1,180,591,620,717,411,303,424</small> | <small>1024&nbsp;</small>EB
! | செட்டாபிட்டு | Zbit | 10<sup>21</sup> | <small>1,000,000,000,000,000,000,000</small> | <small>1000&nbsp;</small>Ebit |  |
| யோட்டாபைட்டு | YB | 2<sup>80</sup> | <small>1,208,925,819,614,629,174,706,176</small> | <small>1024&nbsp;</small>ZB
! | யோட்டாபிட்டு | Ybit | 10<sup>24</sup> | <small>1,000,000,000,000,000,000,000,000</small> | <small>1000&nbsp;</small>Zbit | } |
# முப்பியூட்டைல்வெள்ளீய ஆக்சைடு



**முப்பியூட்டைல்வெள்ளீய ஆக்சைடு** *(Tributyltin oxide)* என்பது [(C<sub>4</sub>H<sub>9</sub>)<sub>3</sub>Sn]<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமவெள்ளீய சேர்மமான இதை டிரைபியூட்டைல்டின் ஆக்சைடு என்ற பெயரால் அழைக்கிறார்கள். பூஞ்சைக் கொல்லி, மெல்லுடலிக் கொல்லி போன்ற உயிர்க்கொல்லிகளாக, குறிப்பாக மரப் பாதுகாப்புப் பொருளாக முப்பியூட்டைல்வெள்ளீய ஆக்சைடு பயன்படுகிறது. நிறமற்றும். வெளிர்மஞ்சள் நிறத்திலும் ஒரு நீர்மமாக இச்சேர்மம் காணப்படுகிறது. தண்ணீரில் சிறிதளவும் (மில்லியனுக்கு 20 பகுதிகள்) கரிமக் கரைப்பான்களில் நன்றாகவும் கரைகிறது. தோலில் எரிச்சலை உண்டாக்குகிறது.  

கடலில் பயன்படுத்தப்படும் பொருட்களின் நீர் மேற்பரப்புகள் நுண்ணுயிர்களால் சிதிலமடைவதை தடுக்கும் முகவராக முப்பியூட்டைல்வெள்ளீய ஆக்சைடு சேர்மங்கள் பயன்படுகின்றன. இந்தச் சேர்மத்தின் நச்சுத்தன்மையைக் குறித்த கவலைகள் சர்வதேச கடல்சார் அமைப்பு மூலம் உலகளாவிய தடைக்கு வழிவகுத்தன. இப்போது இது ஒரு கடுமையான கடல் மாசுபாடு என்றும், மிகுந்த அக்கறையுடன் கவனிக்கப்பட வேண்டிய ஒன்றாக இருப்பதாகவும் ஐரோப்பிய ஒன்றியத்தால் கருதப்படுகிறது.
# நான்கெத்தில்வெள்ளீயம்



**நான்கெத்தில்வெள்ளீயம்** *(Tetraethyltin)* என்பது C<sub>8</sub>H<sub>20</sub>Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டெட்ராயெத்தில்டின் என்ற பெயராலும் இக்கரிமவெள்ளீயச் சேர்மத்தை அழைப்பார்கள். CH<sub>3</sub>CH<sub>2</sub>)<sub>4</sub>Sn என்ற மூலக்கூற்று கட்டமைப்பை நான்கெத்தில்வெள்ளீயம் கொண்டுள்ளது. அதாவது ஒரு வெள்ளீய அணுவுடன் நான்கு எத்தில் குழுக்கள் இணைந்துள்ளன. வெள்ளீயத்தின் கரிம சேர்மங்களில் இச்சேர்மம் ஒரு முக்கியமான சேர்மமாகும். பெரும்பாலும் டெட் என்ற சுருக்கக் குறியீட்டால் குறிக்கப்படுகிறது.  

நான்கெத்தில்வெள்ளீயம் தீப்பிடித்து எரியக்கூடிய நிறமற்ற ஒரு நீர்மமாகும். டை எத்தில் ஈதரில் கரையும் இது நீரில் கரைவதில்லை. -112° செல்சியசு வெப்பநிலையில் உறையும் இச்சேர்மம் 181 ° செல்சியசு வெப்பநிலையில் கொதிக்கிறது. மின்னணு தொழிற்சாலையில் நான்கெத்தில்வெள்ளீயம் பயன்படுத்தப்படுகிறது.  

எத்தில்மக்னீசியம்புரோமைடுடன் வெள்ளீய(IV) குளோரைடைச்: சேர்த்து வினைபுரியச் செய்தால் நான்கெத்தில்வெள்ளீயம் உருவாகிறது.  

:SnCl<sub>4</sub> + 4 (C<sub>2</sub>H<sub>5</sub>)MgBr → (CH<sub>3</sub>CH<sub>2</sub>)<sub>4</sub>Sn + 4 MgBrCl  

டெட்ரா-என்-புரோப்பைல்வெள்ளீயத்தையும் டெட்ரா-என்-பியூட்டைல்வெள்ளீயத்தையும் இதே முறையில் தயாரிக்க முடியும்.  

## இதையும் காண்க

- நான்கெத்தில்செருமானியம்
# நான்கெத்தில்செருமானியம்



**நான்கெத்தில்செருமானியம்** *(Tetraethylgermanium)* என்பது C<sub>8</sub>H<sub>20</sub>Ge என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டெட்ராயெத்தில்செருமானியம் என்ற பெயராலும் இக்கரிமசெருமானியச் சேர்மத்தை அழைப்பார்கள். (CH<sub>3</sub>CH<sub>2</sub>)<sub>4</sub>Ge என்ற மூலக்கூற்று கட்டமைப்பை நான்கெத்தில்செருமானியம் கொண்டுள்ளது. அதாவது ஒரு செருமானிய அணுவுடன் நான்கு எத்தில் குழுக்கள் இணைந்துள்ளன. செருமானிய ஆவிப்படிவில் பயன்படுத்தப்படும் முக்கியமான செருமானிய சேர்மம் நான்கெத்தில்செருமானியம் ஆகும்.  

## தயாரிப்பு

1887 ஆம் ஆண்டில் முதன்முதலாக கிளெமன்சு விங்க்ளெர் செருமானியம் கண்டுபிடிக்கப்பட்ட சிறிது காலத்திற்குப் பின்னர் இதைக் கண்டுபிடித்தார் . இதற்காக இவர் டையெத்தில்துத்தநாகத்தையும் செருமானியம் டெட்ராகுளோரைடையும் வினைபுரியச் செய்தார்.
# பி. என். இராமச்சந்திரன்



**பி. என். இராமச்சந்திரன்** (P. N. Ramachandran) ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | பட்டுக்கோட்டை | அதிமுக | 48.81 | } |
# கா. அண்ணாதுரை



**கா. அண்ணாதுரை** (*K. Annadurai*) இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1989ஆவது ஆண்டில் நடந்த சட்டமன்றத் தேர்தலில் பட்டுக்கோட்டை தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

2021ல் நடைபெற்ற சட்டமன்ற தேர்தலில் திராவிட முன்னேற்ற கழகம் சார்பில் போட்டியிட்டு வெற்றி பெற்றார்.  

இரண்டாவது முறையாக பட்டுக்கோட்டை சட்டமன்ற உறுப்பினராக தேர்ந்தெடுக்கபட்டுள்ளார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1989 | பட்டுக்கோட்டை | திராவிட முன்னேற்றக் கழகம் | 37 |  |
| 2021 | பட்டுக்கோட்டை | திராவிட முன்னேற்றக் கழகம் | 44.62 | } |
# கொங்கு கலை அறிவியல் கல்லூரி (கரூர்)



**கொங்கு கலை மற்றும் அறிவியல் கல்லூரி** (கரூர்) என்பது தமிழ்நாட்டில் கரூர் மாவட்டத்தில் அமைந்துள்ள ஒரு சுயநிதிக் கல்லூரி ஆகும்.  
இக்கல்லூரி 1997ல் **கொங்கு கல்வி அறக்கட்டளையால்** தொடங்கப்பட்டது.  
மேலும், இது திருச்சி பாரதிதாசன் பல்கலைகழகத்தின் இணைவுபெற்ற கல்லூரியாகும்.  
## வழங்கும் துறைகள்
கல்லூரி தொடங்கியபோது ஐந்து துறைகளுடன் இக்கல்லூரி தொடங்கப்பட்டது. இப்போது, 11 இளங்கலை படிப்புகளும் 8 முதுகலை படிப்புகளும் கற்பிக்க படுகிறது.  

- தமிழ்
- ஆங்கிலம்
- கணிதவியல்
- இயற்பியல்
- கணினியறிவியல்
- வங்கி மேலாண்மை
- வணிக மேலாண்மை
## மேற்கோள்

## வெளி இணைப்பு
www.kongucollege.com
# குடகு இராச்சியம்



**குடகு இராச்சியம்** (**Kodagu Kingdom** or **Haleri Kingdom**) இந்தியாவின் தற்கால கர்நாடகா மாநிலத்தின் குடகு மலைப் பிரதேசங்களை 1633 முதல் 1834 முடிய 200 ஆண்டுகள் வரை, ஹலேரி மன்னர்கள் ஆண்டப் பகுதியாகும். குடகு இராச்சியத்தின் தலைநகரம் மடிக்கேரி நகரம் ஆகும்.  

## வரலாறு
சிவபக்தி கொண்ட லிங்காயத்துக்களான, குடகு இராச்சிய ஹலேரி ஆட்சியாளர்கள்,  
கேளடி நாயக்கர்கள்களின் ஒரு கிளையினர் ஆவார்.  
கேளடி நாயக்கர் வம்சத்தின் சதாசிவ நாயக்கரின் மருமகன் வீரராஜா என்பவர் குடகு இராச்சியத்தை 1633ல் நிறுவினார்.  

குடகு இராச்சியத்தின் தலைநகரம் மடிகேரியில் உள்ள புகழ் பெற்ற நல்குநாடு அரண்மனையை கட்டியவர் மன்னர் தொட்ட வீர ராஜேந்திரன் ஆவார்.  

குடகு இராச்சியத்தின் இறுதி மன்னர் சிக்க வீர ராஜேநதிரனுடன் ஏற்பட்ட பிணக்குகளால், குடகு இராச்சியம் பிரித்தானிய இந்தியாவுடன் இணைக்கப்பட்டது. மேலும் சிக்க வீர இராஜேந்திரன் தன் இராச்சியத்தை வழக்காடி மீட்க ஐக்கிய இராச்சியத்திற்கு சென்று அங்கேயே இறந்தார். இந்தியப் பிரிவினைக்குப் பின்னர், குடகுப் பகுதிகள் மற்றும் மைசூர் அரசுகள், இந்தியாவுடன் இணைக்கப்பட்டு, கர்நாடகா மாநிலமாக நிறுவப்பட்டது.  

## மரபுரிமைப் பேறுகள்
குடகு இராச்சியத்தின் இறுதி மன்னர் சிக்கவீர ராஜேந்திரன் வரலாறு குறித்து, ஞானபீட விருது பெற்ற மாஸ்தி வெங்கடேச ஐயங்கார் என்பவர் கன்னட மொழியில் சிக்கவீர ராஜேந்திரன் எனும் வரலாற்றுப் புதினத்தை எழுதியுள்ளார்.  

## படக்காட்சியகம்

## குடகின் ஆட்சியாளர்கள்
- முத்து ராஜா I (1633 - 1687)
- தொட்ட வீரப்பா (1687 - 1736)
- சிக்க வீரப்பா (1736 - 1766)
- தேவப்பா ராஜா (1766 - 1770)
- இரண்டாம் முத்து இராஜா (முத்தையா) (1770 - 1774)
- இரண்டாம் அப்பாஜி ராஜா (1774 - 1775)
- முதலாம் லிங்க ராஜேந்திரன் (1775- 1780)
- தொட்ட வீர இராஜேந்திரன் (1780 - 1809)
- தேவம்மாஜி (1809 - 1811)
- இரண்டாம் லிங்க ராஜேந்திரன் (1811 - 1820)
- சிக்க வீர ராஜேந்திரன் (1820 - 1834)

## இதனையும் காண்க
- இந்திய மன்னராட்சி அரசுகளின் பட்டியல்
# 2-குளோரோயீத்தேன்சல்போனைல் குளோரைடு



**2-குளோரோயீத்தேன்சல்போனைல் குளோரைடு** *(2-Chloroethanesulfonyl chloride)* என்பது C<sub>2</sub>H<sub>4</sub>Cl<sub>2</sub>O<sub>2</sub>S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிற வேதிப்பொருட்களைத் தயாரிக்க உதவும் வேதிப்பொருளாக இது உதவுகிறது. கண்ணிலும் தோலிலும் கடுமையாக எரிச்சலூட்டும் சேர்மமாகவும், உள்ளிழுக்க நேர்ந்தால் மூக்கு, தொண்டை, நுரையீரல் போன்றவற்றில் எரிச்சல் உண்டாக்கும் பண்பையும் 2-குளோரோயீத்தேன்சல்போனைல் குளோரைடு பெற்றுள்ளது.
# இராட்சதலம் ஏரி


**இராட்சதலம் ஏரி** (*Lake Rakshastal*) என்பது திபெத் தன்னாட்சிப் பகுதியில், இமயமலைத் தொடரில், கயிலை மலைக்கு தெற்கே, மானசரோவர் ஏரிக்கு மேற்கே அமைந்துள்ள உவர் நீர் ஏரி ஆகும். சத்லஜ் ஆறு இராட்சதலம ஏரியின் வடமேற்கு முனையில் உற்பத்தியாகிறது. மானசரோவர் ஏரியிலிருந்து மேற்கே 3.7 கி.மீ. தொலைவில் அமைந்த இந்த ஏரியை புனித தீர்த்தமாக கருதுவதில்லை. எனவே கயிலை மலைக்குப் புனிதப் பயணம் மேற்கொள்பவர்கள் இராட்சதலம் ஏரியில் தீர்த்தமாடுவதில்லை.  

## பெயர்க்காரணம்
யின் தெற்கு முகம்]]  
இந்து சமயச் சாத்திரங்கள் இந்த ஏரியை இராட்சதர்களின் ஏரி என்பதால், இதனை இராட்சத ஏரி என அழைக்கப்படுகிறது. மேலும் இராவணின் இந்த ஏரிப் பகுதியில், சிவபெருமானை நோக்கி இராவணன் தவம் செய்ததாக அறியப்படுகிறது.  

பௌத்த சமயத்தில், மானசரோவர் ஏரி வட்டமாக சூரிய வடிவத்திலும், இராட்சதலம் ஏரி பிறை வடிவத்திலும் குறிப்பிடுவதால், அவைகள் முறையே ஒளி மிக்கது என்றும் இருள்படர்ந்தது எனக் குறிப்பிடுகிறது.  

## புவியியல்
250 சதுர கிலோமீட்டர் பரப்பளவு கொண்ட இராட்சதலம் ஏரி, கடல் மட்டத்திலிருந்து 4,575 மீட்டர் உயரத்தில் இமயமலையின் திபெத்தில் உள்ளது. இந்த ஏரி சிவப்பு மற்றும் அடர் நீல நிறங்களில் காட்சியளிக்கிறது.  

இராட்சதலம் ஏரியில் இரண்டு பெரிய தீவுகளும், இரண்டு சிறிய தீவுகள் என நான்கு தீவுகள் கொண்டது. குளிர்காலத்தில் இத்தீவுகள் யாக் போன்ற கால்நடைகளின் மேய்ச்சல் நிலமாக உள்ளது.  

இராட்சதலம் ஏரியின் நீர் உவர்ப்பு தன்மை கொண்டதாகும். எனவே இராட்சதலம் ஏரியில் மீன் போன்ற நீர்வாழ் உயிரினங்கள் வாழ்வதில்லை.  

## தட்பவெப்பம்

## இதனையும் காண்க
- மானசரோவர் ஏரி
- கயிலை மலை
# கணியக்கோப்பு முறைமை

யில், அதிகம் பயன்படுத்தப்படும் ext4 கோப்பு முறைமை அமைவும், அதன் தனித்துவ அடுக்குகளும் குறிக்கப் பட்டுள்ளன]]  

**கணியக்கோப்பு முறைமை** (File system) என்பது கணினி அறிவியலில் கணினிக் கோப்புகளைச் சேமிக்கவும், சேமித்தவற்றை மீண்டும் எடுத்துப் பயன்படுத்தவும் பயன்படுத்தப்படும் முறைகளை விளக்குகிறது. ஒரு முறையான செயலாக்க நடைமுறைகள் இல்லாமல், பலவகையான கணினிக் கோப்புகளை மேலாண்மை செய்வது மிகவும் கடினமாகும். ஒரு கணினிக்/கணியக் கோப்பு முறைமையை, அதனதன் இயக்குதள வடிவம் தீர்மானிக்கிறது.  
- எனவே, பெரும்பான்மையோர் பயன்படுத்தப்படும் வின்டோசு கோப்பு முறைமை (FAT NTFS)என்பதும், வழங்கிகளிலும், அதிநுட்ப, உயரிய ஆய்வுக்கூடங்களிலும், விண்வெளிக் கூடங்களிலும் பயன்படுத்தப்படும் கோப்பு முறைமை என்பதும் மிகவும் வேறுபாடுகளை உடையன ஆகும்.

- வின்டோசு அல்லாத கணினிகளில், யூனிக்சு, யூனிக்சுவழி பிறந்த லினக்சு, உபுண்டு வழி கோப்பு முறைமைகளே(ext2, ext3,ext4) அதிகம் பயன்படுகின்றன. ஏனெனில், அவை தொடர்ந்து பல மாதங்கள் இயங்கினாலும், அவற்றின் கோப்புகள் மாற வடிவம் (not corrupted) கொண்ட திறன் மிக்கதாகவே திகழ்கின்றன.

- திறமூல / கட்டற்ற வழி கோப்புகள்(ext2,ext3,ext4) மாக்(macOS) இயக்குதளங்களிலும்(Paragon ExtFS), வின்டோசு இயக்குதளங்களிலும் பயன்பட வல்லன. அவற்றிற்கான கணியக் கட்டகங்களும் உள்ளன.

- வின்டோசு, யூனிக்சு வழி இயக்குதள அடிப்படையிலான கோப்பு முறைமைகளைத் தவிர, வேறு சில கோப்பு முறைமைகளும் உள்ளன.
# சங்கு சக்கரம்


**சங்கு சக்கரம்** (Sangu Chakkaram), மாரிசனின் இயக்கத்தில், கே. சதீஸ், வி. எஸ். இராஜ்குமார் ஆகியோரின் தயாரிப்பில் 2017இல் வெளியான தமிழ்த்திரைப்படம். இத்திரைப்படத்தில் கீதா, திலிப் சுப்பராயன், என். இராஜா, பிரதீப், இராக்கி, ஜெர்மி ரோஸ்க் , நிஷேஷ், மோனிகா ஆகியோர் முன்னணிப்பாத்திரங்களில் நடித்துள்ளர். இத்திரைப்படம் சபீரின் இசையில், இரவி கண்ணனின் ஒளிப்பதிவில், விஜய் வேலுகுட்டியின் படத்தொகுப்பில் திசம்பர் 29, 2017இல் வெளியானது.  
## நடிகர்கள்
- திலிப் சுப்பராயன்
- புன்னகைப் பூ கீதா
- என். இராஜா
- பிரதீப்
- இராக்கி
- ஜெர்மி ரோஸ்க்
- நிஷேக்
- மோனிகா
- அபிநேத்ரா
- ஸ்வாஸ்கா
- கிருத்திக்
- ஆதர்ஷ்
- பாலா
- ஆதித்யா
- டெஜோ
- அஜீஸ்
- பிரசாந்த் ரங்கசாமி

## கதை
ஒரு ஊரில் ஒரு பழமையான ஒரு மாளிகை உள்ளது. அந்த மாளிகையை தரகர் ஒருவர் விற்க முயற்சி செய்கின்றார். அந்த வீட்டில் உள்ளதாகச் சொல்லப்படும் பேயை விரட்ட மந்திரவாதிகள் இருவரை அங்கு அனுப்புகின்றார். ஒரு பணக்காரச்சிறுவனை அந்த வீட்டில் கொலை செய்துவிட்டு, அந்தச் சொத்துக்களை பறிக்க எண்ணுகிறார்கள் அந்தச்சிறுவனது காப்பாளர்கள். விளையாட இடம் தேடும் சிறுவர்கள் ஏழு பேர் அந்தப் மாளிகைக்குள் சிக்கிக்கொள்கின்றனர். அதில் ஒரு சிறுவர்களுள் ஒருனைக்கடத்தி பணம்பறிக்க எண்ணுகிறான் ஒருவன். இவ்வறாக நான்கு வேறுபட்ட குழுவினரை ஒரே இடத்தில் அந்தப் பேய் வீட்டினுள் சிக்கிக்கொள்கின்றனர். அந்தப் மாளிகைக்குள் முன்னமே ஒரு தாய், சேய் பேய்கள் உள்ளன. அந்த வீட்டினுள் சிக்கிக்கொள்ளும் பல்வேறு மனிதர்களைப் பயமுறுத்தி நகைச்சுவையை ஏற்படுத்த முயன்றுள்ளார் இயக்குநர்  
## படப்பணிகள்
இத்திரைப்படத்தின் தயாரிப்பாளர்கள் இதற்குமுன் நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய திரைப்படங்ளை தயாரித்துள்ளனர். சூலை 2017இல் வெளியிடத்திட்டமிடப்பட்ட இத்திரைப்படம் திசம்பர் 2017இல் வெளியானது  

## இசை
இத்திரைப்படத்திற்கு சபீர் இசையமைத்துள்ளார்
# பொட்டாசியம் ஐப்போமாங்கனேட்டு



**பொட்டாசியம் ஐப்போமாங்கனேட்டு** *(Potassium hypomanganate)* என்பது K<sub>3</sub>MnO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மாங்கனேட்டு(V) என்ற பெயராலும் இதை அழைக்கிறார்கள். அடர்நீல நிறத்தில் உள்ள இவ்வுப்பு பொட்டாசியம் மாங்கனேட்டு(V) உப்புக்கு ஓர் அரிதான உதாரணமாகும்.  

## தயாரிப்பு

- பொட்டாசியம்பெர்மாங்கனேட்டுடன் அதிக அளவு பொட்டாசியம் சல்பைட்டைச் சேர்த்து ஒடுக்க வினைக்கு உட்படுத்தினால் பொட்டாசியம் ஐப்போமாங்கனேட்டைத் தயாரிக்கலாம்
::MnO + SO + H<sub>2</sub>O &rarr; MnO + SO + .  

- பொட்டாசியம்பெர்மாங்கனேட்டுடன் 10 மோல் பொட்டாசியம் ஐதராக்சைடு கரைசலிலுள்ள ஐதரசன்பெராக்சைடுடன் சேர்த்து ஒடுக்க வினைக்கு உட்படுத்தினாலும் இதைத் தயாரிக்கலாம்
:: + H<sub>2</sub>O<sub>2</sub> + &rarr; + O<sub>2</sub> + .  

- பொட்டாசியம்பெர்மாங்கனேட்டுடன் 3-10 மோல் பொட்டாசியம் ஐதராக்சைடு கரைசலிலுள்ள மேண்டலேட்டுடன் சேர்த்து ஒடுக்க வினைக்கு உட்படுத்தினாலும் இதைத் தயாரிக்கலாம்
:: + CHO + &rarr; + CHO +  

- மாங்கனீசு டையாக்சைடு பொட்டாசியம் ஐதராக்சைடின் அடர் கரைசலில் கரையும்போது விகிதச்சமமாதலின்மையால் பொட்டாசியம் ஐப்போமாங்கனேட்டு உருவாகிறது.
:: + &rarr; MnO + MnO(OH) + H<sub>2</sub>O.  

ஐப்போமாங்கனேட்டு எதிர்மின் அயனி விகிதச்சமமாதலின்மையால் எல்லாவிடத்திலும் குறிப்பாக காரக் கரைசல்களில் நிலைத்தன்மையற்றதாக உள்ளது. pH 14 இல் மின்வாய் ஆற்றல் மதிப்பு பின்வருமாறு:  

:MnO + e<sup>−</sup> MnO&nbsp;&nbsp;&nbsp;*E* = +0.27 V  
:MnO + e<sup>−</sup> + MnO<sub>2</sub> + &nbsp;&nbsp;&nbsp;*E* = +0.96 V  

புரோட்டானேற்றம் பெற்ற ஓர் இடைநிலை வழியாகவே விகிதச்சமமாதலின்மை அடைதல் நிகழ்வதாக நம்பப்படுகிறது. இருப்பினும் K3MnO4 படிகமானது ஐப்போமாங்கனேட்டு அயனியின் புற ஊதா- கட்புல நிறமாலையியல் ஆய்வை அனுமதித்து Ca2Cl(PO4) உடன் இணைபடிகமாகிறது.
# இந்திய ஒப்பந்தச் சட்டம் 1872

**இந்திய ஒப்பந்தச் சட்டம் 1872** ( Indian Contract Act 1872) இந்தியாவில் ஒப்பந்தம் குறித்து ஆங்கிலேயர் காலத்தில் 1872 ஆம் ஆண்டிற்கு முன், அனைவருக்கும் பொருந்தக் கூடிய ஒரே மாதிரியான பிரிவுகள் அடங்கிய சட்டம் ஒன்றும் இல்லாமலிருந்ததது. பல நிலப்பரப்புகள், பல பண்பாடுகள், பல அரசுகள் என்று பிளவுபட்டிருந்த காலங்களில் வாணிகத்தை நெறிப்படுத்த ஒரு முறையான சட்டம் தேவைப்பட்டது. இதற்காக இந்தச் சட்டம் 1872 ஆம் ஆண்டு இயற்றப்பட்டது.  

இச்சட்டத்தில் மொத்தம் 238 பிரிவுகள் உள்ளன. இவற்றில் முதல் 75 பிரிவுகள் ஒப்பந்தத்தின் பொதுக் கோட்பாடுகள் குறித்து விளக்குகின்றன. அதன்பின் வரும் பிரிவுகள் தனிவகை ஒப்பந்தங்கள் சிறப்பு ஒப்பந்தங்கள், ஈட்டுறுதி ஒப்பந்தம் மற்றும் பொறுப்புறுதி ஒப்பந்தம், ஒப்படைவுமுகவாண்மை முதலியன குறித்து விளக்குகின்றன. இதனிடையே சரக்குகள் விற்பனைகுறித்தும் கூட்டாண்மை ஒப்பந்தம்குறித்தும் இச்சட்டத்தில் இருந்த பிரிவுகள் நீக்கப்பட்டு அவை தனிச்சட்டங்களாக இயற்றப்பட்டுள்ளன.  

- ஒரு சில முக்கியமான விளக்கங்கள் (Definitions)பின்வருமாறு

1. **பிரிவு 2 (b) ஒப்பந்தம்**சட்டத்தால் அமல்படுத்தக் கூடிய உடன்பாடே ஒப்பந்தம் ஆகும்.
1. **பிரிவு 2 (a) பரிவுரை அல்லது முனைவு** (Proposal or Offer): ஒரு செயலை செய்வதாகவோ அல்லது செய்யாமலிருப்பதாகவோ ஒருவர் வேறொருவரிடம் கூறி அவரின் இசைவைப் பெற விரும்பினால் அது பரிவுரை ஆகும்.
1. **பிரிவு 2.(b) ஏற்பு** (Acceptance): அவ்வாறு பரிவுரை செய்யப்பட்ட பின் வேறொருவர் அதனை ஏற்றுக்கொள்ளும் செயல் தான் ஏற்பு எனப்படும்.
1. **பிரிவு 2 (b),(c) உறுதியுரை** (Promise): ஏற்றுக்கொள்ளப்பட்ட பரிவுரையே உறுதியுரை ஆகும்.
1. **பிரிவு 2 (c) உறுதியுரை அளிப்பவர் (Promisor) உறுதியுரை ஏற்பவர் (Promisee)**: பரிவுரையை தெரிவிக்கும் நபர் உறுதியுரையைத் அளிப்பவர் எனவும், அதனை ஏற்கும் நபர், உறுதியுரையை ஏற்பவர் எனவும் கூறப்படுவர்.
1. **பிரிவு 2 (d) மறுபயன்** (Consideration): உறுதியுரையை ஏற்பவரோ அல்லது வேறு ஒருவரோ, உறுதியுரைக்காக செய்யப்படும் கைம்மாறு மறுபயன் எனப்படும்.
1. **பிரிவு 2(l) உடன்பாடு** (Agreement): உறுதியுரை (Promise): ஒவ்வொரு உறுதியுரையும் ( Promise) அல்லது உறுதியுரைகளின் தொகுப்பு ஒவ்வொன்றும் (Set of Promises) ஒன்றுக்கொன்று மறுபயன் அளிக்கக் கூடியதாயின் அது உடன்பாடாகும்.
1. **பிரிவு 2(g) தகுதியில்லா உடன்பாடு** (Void agreement): சட்டப்படி அமல் படுத்த முடியாத இந்த உடன்பாடு தகுதியில்லா உடன்பாடாகும்.
1. **பிரிவு 2 (i) தவிர்க்கக்கூடிய ஒப்பந்தம்** (Voidable agreement): ஒப்பந்தம் ஏற்படுத்தக் கூடியவர்களில் யாரோ ஒருவர் விரும்பினாலும் தவிர்க்க இயலும் என்றால் அத்தகைய ஒப்பந்தம் இவ்வகையாகும்.
1. **பிரிவு 2 (j) செல்லத்தகாத ஒப்பந்தம்** (Void contract): ஒப்பந்ததாரர்களால் செயல்படுத்த இயலாத ஒப்பந்தம் செல்லத்தகாத ஒப்பந்தம் ஆகும்.
# ஈரான் அசிமான் எர்லைன்சு விமானம் 3704



**ஈரான் அசிமான் எயர்லைன்சு விமானம் 3704** (*Iran Aseman Airlines Flight 3704 (EP3704/IRC3704*) இது, ஈரான் தலைநகர் தெகுரான் வானூர்தி நிலையத்திலிருந்து, யசூஜ் (*Yasuj*) மாநகருக்கு சென்ற, ஈரானின் உள்ளூர் பயணிகள் வானூர்தியாகும். ‘ஈரான் அசிமான் எயர்லைன்சு’ நிறுவனம் இயக்கிய இவ்வானூர்தி 2018, பிப்ரவரி 18 அன்று, ஏ டி ஆர் 72 - 200 (*ATR 72-200*) எனப்படும் இந்த வானூர்தி, இசுபான் மாகாணத்தில்லுள்ள (*Isfahan Province*) செமிரோம் (*Semirom*) அருகே சக்ரோசு மலைத்தொடரின் மிக உயர்ந்த பகுதியான தேனா (*Dena*) மலைமுகட்டில் மோதி விபத்துக்குள்ளானதில் 59 பயணிகள் மற்றும் 6 பணியாளர்கள் உட்பட 65 பேர்கள் (அனைவரும்) கொல்லப்பட்டனர்.  

## வானூர்தி
சம்பவத்தில் சம்பந்தப்பட்ட இவ்வானூர்தி, ஏ ஆர் டி 72 - 212, எம் எஸ் என் 391 வகையை சார்ந்ததும், இ பி - ஏ டி எஸ் பதிவு பெற்றதுமான (*ATR 72-212, MSN 391, registration EP-ATS*) இது, 1993 இல் ‘ஈரான் அஸ்மான் ஏர்லைன்சுக்கு’ வழங்கப்பட்டது. 24 ஆண்டுகள் சேவையாற்றிய இந்த வானூர்தி,  
இதுவரை எவ்வித அசம்பாவிதமும் நிகழ்ந்ததாக பதிவுகள் இல்லையென்பது குறிப்பிடத்தக்கது.  

## விபத்து
இந்த வானூர்தி உள்ளூர் பயணச் சேவைக்காக, தெகுரானிலிருந்து, ஈரானின் யசூஜ் வானூர்தி நிலையத்திற்கு, ‘மெகராபத் சர்வதேச விமான நிலையம்’ (*Mehrabad International Airport*), இயக்கி வந்தது. ஒருங்கிணைந்த சர்வதேச நேரப்படி (*UTC*) சுமார் 4:30 மணிக்கு தெகுரானிலிருந்து புறப்பட்ட ஒரு மணி நேரம் கழித்து தேனா மலையில் மோதியதாக கூறப்படுகிறது.
# போன் பௌத்தம்

. ]]  

**போன் பௌத்தம்** (**Bon**, also spelled **Bön**) , திபெத்தை மையமாகக் கொண்ட ஒரு பௌத்தப் பிரிவாகும். போன் பௌத்தம், திபெத்திய பௌத்தத்திலிருந்து சிறிது வேறுபட்டு, தனித்தன்மையுடன் விளங்குகிறது. திபெத்தில் போன் பௌத்தம் 11ம் நூற்றாண்டில் நிறுவப்பட்டது. மேலும் போன் பௌத்த தாந்ரீகச் சமயச் சாத்திரங்கள் பத்மசம்பவர் மற்றும் டாகினியை அடிப்படையாகக் கொண்டதாகும். திபெத் பகுதியில் பௌத்தம் பரவுவதற்கு முன்னிருந்த பழைமையான சமயம் போன் ஆகும். பின்னர் பௌத்த சமயத் தாக்கத்தின் விளைவாக புதிய சமயமாக தன்னை மாற்றிக் கொண்டது.  

## சமயப் பரம்பல்
மாகாணத்தின் நாகவா நகரத்தில் போன் பௌத்த மடாலயம்]]  

போன் பௌத்த சமயம் சீனாவின் சிச்சுவான், கிங்ஹாய் மாகாணம், கான்சு, யுன்னான் மற்றும் சிஞ்சியாங் மாகாணங்களிலும், இந்தியாவின் லடாக் மற்றும் பல்திஸ்தான் பகுதிகளிலும் மற்றும் பூட்டான், சிக்கிம், நேபாளத்தின் வடக்கின் பால்பா மாவட்டம் மற்றும் மஸ்தாங் மாவட்டங்களில் வாழும் செர்ப்பா மற்றும் தமாங் மக்கள் வாழும் பகுதிகளிலும், வடக்கு மியான்மர் பகுதிகளிலும் போன் பௌத்தம் பின்பற்றப்படுகிறது.  

, நேபாளம்]]  

## அடிக்குறிப்புகள்
# டி. சம்பத்



**டி. சம்பத்** (T. Sampath) ஓர் இந்திய அரசியல்வாதியும் தமிழக சட்டமன்றத்தின் கும்பகோணம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் கும்பகோணம் சட்டமன்றத் தொகுதியில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1957 | கும்பகோணம் | இந்திய தேசிய காங்கிரசு | } |
# வரதன்



**வரதன்** (Varathan) ஓர் இந்திய அரசியல்வாதியும் தமிழக சட்டமன்றத்தின் கும்பகோணம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் கும்பகோணம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1952 | கும்பகோணம் | இந்திய தேசிய காங்கிரசு | } |
# புரோப்பைலீன் கிளைக்கால் மெத்தில் ஈதர்


| ImageFile = Propylene glycol methyl ether.svg  
| ImageSize =  
| ImageAlt =  

| PIN = 1-மெத்தாக்சிபுரோப்பேன்-2-ஆல்  
| OtherNames = பு.கி.மெ.ஈ  
1-மெத்தாக்சி-2-புரோப்பனால்)  
மெத்தாக்சபுரோப்பனால்  
α-புரோப்பைலீன் கிளைக்கால்மோனோமெத்திலிதர்  
டவானோல் பி.எம்  

| Section1 =  
| Section2 =  
## இதையும் காண்க
- டை(புரோப்பைலீன் கிளைக்கால்) மெத்தில் ஈதர்
# சக்க போடு போடு ராஜா



**சக்க போடு போடு ராஜா** (Sakka Podu Podu Raja), ஜி. எல். சேதுராமனின் இயக்கத்தில், விடிவி கணேஷின் தயாரிப்பில் 2017இல் வெளியான தமிழ்த்திரைப்படம். இத்திரைப்படத்தில் சந்தானம், வைபவி சந்தில்யா, விவேக், சாஞ்சனா சிங், சம்பத் ராஜ் ஆகியோர் முன்னணிப்பாத்திரங்களில் நடித்துள்ளனர். இத்திரைப்படம் எஸ்டிஆரின்இசையில், அபிநத்தன் ராமனுஜனின் ஒளிப்பதிவில், ஆண்டோனியின் படத்தொகுப்பில் திசம்பர் 22, 2017இல் வெளியானது. இப்படத்தின் தயாரிப்புப் பணிகள் 2016இல் தொடங்கியது. இப்படம் தெலுங்கில் வெளியான லௌக்கியம் படத்தின் மொழிமாற்றப்படம்.  

## கதை
சான்ட்டா (சந்தானம்), பவானியின் (சம்பத்) தங்கையை அவள் காதலனுடன் சேர்த்து வைக்கின்றார். சான்ட்டாவை பிடிக்க தன் ஆட்களிடம் ஆணையிடுகின்றார் தாதா சம்பத். அதனால், தன் குடும்பம், நண்பர்கள் என அனைவரையும் தலைமறைவாக வைத்துவிட்டு அவரும் தலைமறைவாகிறார். சான்டாவின் காதலில் ஒரு புது சிக்கல் வருகிறது, தன் காதலுக்கு வந்த சிக்கலை சான்ட்டா எப்படி கையாண்டார், சிக்கலைத்தீர்த்தார் என்பதே கதைப்பின்னல்.  

## நடிகர்கள்
- சந்தானம்
- வைபவி சந்தில்யா
- விவேக்
- சஞ்சனா சிங்
- சம்பத் ராஜ்
- லொள்ளு சபா மாறன்

## இசை
இத்திரைப்படத்திற்கு எஸ்டிஆர் இசையமைத்துள்ளார்; இத்திரைப்படம் சிலம்பரசனின் இசையில் வெளியாகும் முதல் படம்.  
| 1 | கலக்கு மச்சான் | அனிருத் ரவிசங்கர் | ராகேஷ்&nbsp; | 3:58 |  |
| --- | --- | --- | --- | --- | --- |
| 2 | காதல் தேவதை | யுவன் சங்கர் ராஜா | வைரமுத்து&nbsp; | 6:17 |  |
| 3 | உனக்காக&nbsp; | லியோன் ஜேம்ஸ், டாக்டர் பர்ன், ஆண்ட்ரியா ஜெம்மியா | டாக்டர் பர்ன், விக்னேஷ் சிவ்ன் | 4:18 |  |
| 4 | சிறு சிறு | கீர்த்தனா வைத்தியநாதன், வாசுதேவ் கிருஷ்ணா | கருணாகரன் | &nbsp;5:28 |  |
| 5 | வா முனிம்மா | உஷா ராஜேந்தர், டி. ராஜேந்தர் | மதன் கார்க்கி | 4:35 | } |
# அவனியாபுரம் கல்யாண சுந்தரேசுவரர் கோயில்


**கல்யாண சுந்தரேஸ்வரர் கோயில்** தமிழ்நாட்டில் மதுரை, அவனியாபுரம், மதுரை என்னுமிடத்தில் உள்ளது.  

## தல வரலாறு
இக்கோவிலில் கல்யாண சுந்தரேஸ்வரர் (செவ்வந்தீஸ்வரர் ) மூலவராகவும், பாலாம்பிகை தயாராகவும் அருள் பாலிக்கின்றனர். இத்தல விருட்சம் வில்வம் ஆகும். மலையத்துவச பாண்டியனின் மகளாக அவதரித்த மீனாட்சி தனது குழந்தைப் பருவத்தில் பிள்ளையார் பாளையம் என்று அழைக்கப்பட்ட இன்றைய அவனியாபுரத்தில் தோழியருடன் விளையாடி மகிழ்ந்தாள். தனது பருவ வயதில், சுந்தரேஸ்வரரை மணம் முடித்துச் செல்லும் ‌போது தோழியர்கள் கேட்டுக் ‌கொண்டதின் பேரில், மணக்கோலத்தில் கணவர் கல்யாண சுந்தரருடன் இத்தலத்தில் காட்சியளித்ததாக வரலாற்றுச் செய்திகள் கூறுகின்றன. இதுவே இத்தல வரலாறு ஆகும்.  

## தெய்வங்கள்
- விநாயகர்
- முருகன் உடன் வள்ளி, தெய்வானை
- ஐயப்பன்
- தட்சணாமூர்த்தி
- சண்டிகேஸ்வரர்
- விஷ்ணு துர்க்கை
- பைரவர்
- சரஸ்வதி
- பிரம்மா
- 63 நாயன்மார்கள்
- நவக்கிரகங்கள்

## முக்கிய பண்டிகைகள்
இங்கு தமிழ் புத்தாண்டு, சித்திரா பௌர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம், வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் சிறப்பாக கொண்டாடப்படுகிறது.
# மென்பொருள் வகைமை

**மென்பொருள் வகைமை** (Software categories) என்பது கணியக் கணித்தலில் பயனாகும் மென்பொருட்களின் தொகுதிகள் குறித்தும், அதனால் ஏற்பட்டு நிலவும் மென்பொருட்களின் வகைகள் குறித்தும் தெளிவுபடுத்துகிறது. மென்பொருட்களின் தொகுதிகளை அவற்றின் இயக்குதளங்களின் அடிப்படையிலும், ஒவ்வொரு மென்பொருளும் பெற்றுள்ள உரிமத்தின் அடிப்படையிலும் சில வகைகளாகப் பிரிக்கலாம்.  

## பயன்பாட்டுத் தொகுதிகள்
- இத்தொகுதியின் கீழ் ஒரு பயனரின் பயன்பாட்டு அடிப்படையில் மென்பொருட்கள் தொகுத்துக் குறிக்கப்படுகின்றன.
எடுத்துக்காட்டாக, பயன்பாட்டு மென்பொருட்களில் எம் எசு ஆபிசு, லிபரே ஆபிசு  
- கட்டக மென்பொருள் என்பன மேற்கூறிய பயன்பாட்டு மென்பொருட்கள் இயங்கத் தேவையான மென்பொருட்களைக் குறிக்கிறது. எடுத்துக்காட்டாக, இயக்குதளத்தைக் கூறலாம்.

## உரிமைத் தொகுதிகள்
இவற்றினை ஒரு மென்பொருள் பெற்றுள்ள உரிமத்தைக் கொண்டு தொகுதிகளாகப் பிரிக்கலாம்.  
  - மென்பொருள் வெளியீட்டாளர் மட்டுமே உரிமை உடையவராகத் திகழும் மென்பொருள் ஆகும். அதனை விற்கவும், மாற்றவும், பகிரவும் பிறருக்கு உரிமை இல்லை.
  - திறமூல மென்பொருள் என்பது கட்டற்ற மென்பொருளுக்கும், வெளியீட்டாளும் பெற்றுள்ள உரிமக்கு இடைப்பட்டது ஆகும். இருப்பினும், இவற்றில் பலவித மென்பொருள் உரிமங்கள் உள்ளன. அனைத்திற்குமான மூலநிரலைக் காண இயலும்.
  - கட்டற்ற உரிமை என்பது முழுக்க முழுக்க அத்தகைய மென்பொருட்களின் மூலநிரல்களை, யாதொரு விதிகளும் இல்லாமல் பெற்று, மற்றவருக்கு பகிரலாம்; மாற்றி புதுவகை மென்பொருட்களாக உருவாக்கலாம்; நகல் எடுத்து விற்கலாம்.
  - இவை தவிர பிற உரிமையுள்ள (Shareware,Freeware) மென்பொருட்களும் நிலவுகின்றன. இவற்றினை தொடரந்து பயன்படுத்தினால் தொகை செலுத்த வேண்டும் என்ற நிபந்தனையுடனும், இலாப நோக்கமற்ற பகிர்வுரிமையுடனும், இற்றைபடுத்துதலுக்கான கட்டணத்துடனும் விளங்குகின்றன.
# வேலுநாச்சி (தொலைக்காட்சித் தொடர்)



**வேலுநாச்சி** என்பது 2018 ஆம் ஆண்டு கலர்ஸ் தமிழ் தொலைக்காட்சியில் ஒளிபரப்பான மெகாத்தொடர். இந்த எல். அபினிந்தன் தொடரை இயக்க சித்ரா , மணிகண்டன், ஜெயராவ், கவிதா போன்ற பலர் நடித்துள்ளார்கள். இந்த தொடர் பெப்ரவரி 11, 2018 ஆம் ஆண்டு முதல் சூலை 26, வரை திங்கள் முதல் வெள்ளி வரை மாலை 6.30 மணிக்கு ஒளிபரப்பாகி 120 அத்தியாயங்களுடன் நிறைவடைந்தது.  

இதுவே சிலம்பப் போட்டியை மையமாகக் கொண்டு எடுக்கப்பட்ட முதல் தமிழ்த் தொலைக்காட்சித் தொடர் ஆகும். சிலம்பத்தில் தன்னுடைய தந்தை வழியைப் பின்பற்றி முன்னெடுத்துச் செல்லும் ஒரு வீரமிக்க பெண்ணாக தன்னை மாற்றிக் கொள்ளும் வேலுநாச்சி என்ற இளம்பெண்ணின் உத்வேகக் கதையாகும்.  

## கதைச்சுருக்கம்
பாப்பம்பட்டி என்ற கிராமத்தில் சிலம்பக் கூடம் ஒன்று இருக்கிறது. அதில் பெரிய ஆசானாக இருந்த பழனி ஆண்டவருக்கு வயதாகி விட்டதால், சிலம்பக் கலையில் நன்கு தேர்ச்சி பெற்ற வல்லரசு என்பவரை புதிய ஆசானாக நியமிக்கிறார். முதலில் நல்லவராக இருந்த வல்லரசு, தன் சிற்றப்பா தயாளனின் தூண்டுதலால் தீயவராக மாறுகிறார். மேலும், அவருடன் சேர்ந்து கொண்டு சிலம்பக் கூடம் இருந்த நிலத்தையும் அபகரிக்க முயல்கிறார். இதனால் கோபமடைந்த பழனி ஆண்டவர், வல்லரசை பெரிய ஆசான் பதவியில் இருந்து நீக்குவதாக அறிவிக்கிறார். ஆனால் வல்லரசு, சிலம்பப் போட்டியில் தன்னை ஜெயிப்பவருக்கே பெரிய ஆசானாக இருக்கும் தகுதி உள்ளது என்று கூறி சவால் விடுகிறார். உடனே வேலுநாச்சி, அவரது சவாலை துணிச்சலாக ஏற்றுக் கொள்கிறார். இவ்வாறு வல்லரசு-வேலுநாச்சி இடையே சிலம்பப் போட்டி நடைபெறும் என்று முடிவு செய்யப்படுகிறது. ஆனால் வேலுநாச்சிக்கு பயிற்சி கொடுக்க யாரும் முன்வரவில்லை. இதற்கிடையில் வேலுநாச்சி, தன் கிராமத்துப் பெண்கள் சந்திக்கும் பிரச்சனைகளையும் தீர்த்து வைக்கிறார்.  

சுகந்தி, சிலம்பக் கலையில் கைதேர்ந்தவர் என்று தெரியவருகிறது. மேலும் அவரது அண்ணன், ஒருமுறை செங்குட்டுவனுடன் நடந்த சிலம்பப் போட்டியில் தோல்வி அடைந்ததால் மருந்து குடித்து இறந்து விடுகிறார்.  

## கதாபாத்திரங்கள்
- சித்ரா - வேலுநாச்சி
- மணிகண்டன் - அருண்
- ஜெயராவ் - பழனி ஆண்டவர், பெரிய ஆசானாக இருந்தவர்
- அன்புமொழி - பாக்கியம், பழனி ஆண்டவரின் மனைவி
- சீனிவாசன்- வல்லரசு, பெரிய ஆசான்
- கவிதா- சுகந்தி
- வெற்றி வேலன்
- ஷர்வன்
# பிரண்டென்பேர்க்

பிராண்டன்பேர்க், ஜேர்மனியின் பதினாறு மாநிலங்களில் ஒன்றாகும். இது 29,478 சதுர கிலோமீட்டர் பரப்பளவில் நாட்டின் வடகிழக்கில் உள்ளது. மாநிலத்தின் மக்கள் தொகை 2.48 மில்லியன் ஆகும். இதன் தலைநகரம் மற்றும் பெரிய நகரம் போட்ஸ்டாம் ஆகும். முன்னாள் கிழக்கு ஜேர்மனி மற்றும் மேற்கு ஜேர்மனியை மீண்டும் இணைப்பதன் மூலம் 1990 ல் மீண்டும் உருவாக்கப்பட்டுள்ள கூட்டாட்சி மாநிலங்களில் பிரண்டென்பேர்க் ஒன்றாகும்.  
## நிலவியல்
பிராண்டன்பர்க் வடக்கில் மெக்லென்பர்க்-வோர்போம்மெர்ன், கிழக்கில் போலந்து, தெற்கில் உள்ள ஃப்ரீஸ்டாட் சாக்ஸன், மேற்கில் சாக்சனி-அன்ஹால்ட் மற்றும் வடமேற்கில் உள்ள லோயர் சாக்சனி ஆகியவற்றுடன் பிணைக்கப்பட்டுள்ளது.ஆடர் ஆறு கிழக்கு எல்லையின் ஒரு பகுதியை உருவாக்குகிறது, மேற்கு எல்லையின் ஒரு பகுதி எல்பே நதி. மாநிலத்தில் உள்ள முக்கிய ஆறுகள் ஸ்பிரீ மற்றும் ஹேவெல் ஆகும். தென்கிழக்கில், ஸ்ப்ரிவேல்ட் என்றழைக்கப்பட்ட ஒரு ஈரநிலப்பகுதி உள்ளது; இது லுசாடியாவின் வடக்குப் பகுதியாகும், அங்கு சேர்பஸ், ஸ்லாவிக் மக்கள், இன்னும் வசிக்கின்றனர்.  

### பாதுகாக்கப்பட்ட பகுதிகள்

பிராண்டன்பர்க் அதன் நன்கு பராமரிக்கப்படும் இயற்கை சூழல் மற்றும் 1990 களில் தொடங்கப்பட்ட அதன் லட்சிய இயற்கை பாதுகாப்பு கொள்கைகளுக்கு அறியப்படுகிறது. ஜேர்மனியின் மறு இணைப்பிற்குப் பிறகு 15 பெரிய பாதுகாக்கப்பட்ட பகுதிகளை நியமிக்கப்பட்டது. ஒவ்வொருவருக்கும் அரசு நிதியுதவி நிர்வாகம் மற்றும் ஒரு பூங்கா ரேஞ்சர் ஊழியர்கள், பார்வையாளர்கள் வழிகாட்டல் மற்றும் இயற்கையான பாதுகாப்பை உறுதி செய்வதற்காக வேலை செய்கின்றனர். மிகவும் பாதுகாக்கப்பட்ட பகுதிகளில் பார்வையாளர் மையங்கள் உள்ளன.  
#### தேசிய பூங்காக்கள்
லோவர் ஓடர் பள்ளத்தாக்கு தேசிய பூங்கா (106 கி.மீ.²)  
#### உயிர்க்கோளம் இருப்பு (Biosphere Reserve)
- ஸ்ப்ரிவல்ட் உயிர்க்கோளம் இருப்பு (474 கி.மீ. 2 அல்லது 183 சதுர மைல்)
- ஸ்கொர்ஃப்ஹெயைட்-ஷோரின் உயிர்க்கோளம் இருப்பு (1,291 கி.மீ. 2 அல்லது 498.46 சதுர மைல்)
- லேண்ட்ஸ்கேப் எல்பெ ஆறு-பிராண்டன்பர்க் உயிர்க்கோளம் இருப்பு (533 கி.மீ. 2 அல்லது 206 சதுர மைல்)
## Reference
# எசு. ஆர். இராதா



**எஸ். ஆர். இராதா** எனும் செம்பு இராமையா இராதா (*S. R. Radha*) தமிழக அரசியல்வாதியும் தமிழக அமைச்சரவையின் முன்னாள் அமைச்சரும் ஆவார். 1934-இல் கும்பகோணத்தில் பிறந்தவர்.  

1972 அக்டோபர் 17 அன்று அ.தி.மு.க துவக்கப்பட்டபோது அதன் முதலாவது உறுப்பினராக எம்.ஜி.ஆர் பதிவு செய்ய மூத்த உறுப்பினர் வரிசையில் ஆறாவதாக உறுப்பினராக கையொப்பமிட்டவர் எசு. ஆர். இராதா ஆவார். 1977-இல் நடந்த தமிழ்நாடு சட்டமன்றத் தேர்தலில் கும்பகோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். அப்போது சுற்றுலா வாரியத்தின் தலைவராகப் பொறுப்பு வகித்தார். அடுத்த சட்டமன்றத் தேர்தலில் தோல்வியைத் தழுவினார் என்றாலும் இவரை சட்டமன்ற மேலவை உறுப்பினராக ஆக்கினார் எம்.ஜி.ஆர். எம்.ஜி.ஆரின் அமைச்சரவையில் மீன்வளத் துறை அதையடுத்து கைத்தறி மற்றும் வீட்டு வசதி துறை அமைச்சராகவும், சிலகாலம் பொதுப்பணித் துறை அமைச்சராகவும் பொறுப்பு வகித்தார். 1989-இல் அதிமுக சார்பில் எதிர்கட்சித் தலைவராக இருந்தார். அதிமுகவின் ஜா,ஜெ அணிகளின் இணைப்பிற்கு பின் மதுரை கிழக்கு சட்டமன்றத் தொகுதியில், நடைபெற்ற இடைத்தேர்தலில் அஇஅதிமுக சார்பில் போட்டியிட்டு வென்றார். பின்னர் 1989-1991-இல் சட்டமன்ற எதிர்க்கட்சித் தலைவராகவும் பணியாற்றியுள்ளார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | கும்பகோணம் | அஇஅதிமுக | 32.18 |  |
| 1989 | மதுரை கிழக்கு | அஇஅதிமுக | 48.88 | } |

## இறப்பு
எஸ். ஆர். இராதா வயது மூப்பின் காரணமாகவும், உடல்நலக் குறைவின் காரணமாகவும் தனது 86-ஆவது வயதில் 2020 துசம்பர் 8 அன்று சென்னை மருத்துவமனையில் காலமானார்.
# இ. எசு. எம். பக்கீர்முகம்மது



**இ. எசு. எம். பக்கீர் முகம்மது** (பிறப்பு: ஏப்ரல் 28, 1937) ஓர் இந்திய அரசியல்வாதி ஆவார். இவர் தஞ்சாவூர் மாவட்டம், கும்பகோணத்தில் 1937 ஆம் ஆண்டு ஏப்ரல் மாதம் 28 ஆம் தேதி சேக் மைதீன் என்னும் புகையிலை தொழிலதிபருக்கு மகனாகப் பிறந்தார். இவர் 1980 ஆம் ஆண்டில் நடந்த தமிழ்நாடு சட்டமன்றத் தேர்தலில், தஞ்சாவூர் மாவட்டத்தின் தொகுதிகளில் ஒன்றான கும்பகோணம் சட்டமன்றத் தொகுதியில், இந்திய தேசிய காங்கிரசின் சார்பாக போட்டியிட்டு வெற்றிபெற்றார். இவர் 1984, 1989 ஆகிய ஆண்டுகளில் நடந்த மக்களவை தேர்தலில், மயிலாடுதுறை மக்களவைத் தொகுதியில், இந்திய தேசிய காங்கிரசின் சார்பில் போட்டியிட்டு வெற்றிபெற்றார்.. இவர் சனவரி 28, 1991 ஆம் ஆண்டு மரணமடைந்தார்.  

### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | கும்பகோணம் | இதேகா | 59.79. | } |

### நாடாளுமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | மயிலாடுதுறை | இதேகா | 60.16 % | } |
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1989 | மயிலாடுதுறை | இதேகா | 52.42 % | } |
# என். பன்னீர்செல்வம்



**என். பன்னீர்செல்வம்** (N. Pannerselvam) ஓர் இந்திய அரசியல்வாதியும் தமிழக சட்டமன்றத்தின் திருவிடைமருதூர் சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் திருவிடைமருதூர் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1991 | திருவிடைமருதூர் | இந்திய தேசிய காங்கிரசு | } |
# கோவி. செழியன்



**கோவி. செழியன்** (Govi. Chezhian) ஓர் தமிழக அரசியல்வாதி ஆவார். இவர் தமிழ்நாடு அரசின் உயர்கல்வித்துறை அமைச்சராக பதவி வகித்து வருகிறார். தி.மு.க.வின் தலைமை கழக பேச்சாளராகவும், மாணவரணி இணை செயலாளராகவும் பணியாற்றியுள்ளார். தமிழக சட்டமன்றத்தின், திருவிடைமருதூர் சட்டமன்றத் தொகுதியின் தற்போதைய உறுப்பினரும் ஆவார்.  

## இளமையும் குடும்பமும்
கோவி செழியன் தஞ்சாவூர் மாவட்டம் கும்பகோணத்தில் உள்ள சோழபுரத்திற்கு அருகிலுள்ள ராஜாங்கநல்லூர் என்ற கிராமத்தில் பிறந்தார். கும்பகோணம் அரசினர் ஆடவர் கல்லூரியில் இளங்கலையும், சென்னை அம்பேத்கர் சட்டக்கல்லூரியில் இளங்கலை சட்டமும் படித்தார். பின்னர் அண்ணாமலை பல்கலைக்கழகத்தில் முதுகலை தமிழ், முதுகலை சமூகவியல் ஆகியவற்றை முடித்தார். சென்னை பல்கலைக்கழகத்தில் திமுக தலைவர் மு. கருணாநிதியின் பேச்சு குறித்து ஆய்வு செய்து முனைவர் பட்டம் பெற்றுள்ளார். இவருக்கு உமாதேவி.என்ற மனைவியும் அபிநயா என்ற மகளும், சபரிசெல்வன் என்ற மகனும் உள்ளனர்.  

## சட்டமன்ற உறுப்பினராக
2011ஆவது ஆண்டில் நடந்த தமிழ்நாடு சட்டமன்றத் தேர்தலிலும், 2016ஆவது ஆண்டில் நடந்த தமிழ்நாடு சட்டமன்றத் தேர்தலிலும் திருவிடைமருதூர் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார். 2021 தமிழ்நாடு சட்டமன்றத் தேர்தலில் வெற்றிபெற்ற இவர் தமிழக அரசு தலைமைக் கொறடாவாக நியமிக்கபட்டார். 29 செப்டம்பர் 2024 அன்று நடைபெற்ற தமிழக அமைச்சரவை மாற்றத்தில் உயர்கல்வித்துறை அமைச்சராகப் பதவியேற்று பணியாற்றி வருகிறார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2011 | திருவிடைமருதூர் | திமுக | 48.12 |  |
| 2016 | திருவிடைமருதூர் | திமுக | 41.93 |  |
| 2021 | திருவிடைமருதூர் | திமுக | 48.26 | } |
# வில்லியம் தால்ரிம்பில்


**வில்லியம் தால்ரிம்பில்** (William Dalrymple 20 மார்ச்சு 1965 ) என்பவர் ஸ்காட்லாந்தைச் சேர்ந்த வரலாற்றாளர், எழுத்தாளர், திறனாய்வாளர், மற்றும் ஒலிபரப்பாளர் ஆவார்.  
இவருடைய படைப்பாக்கங்களுக்காக பல விருதுகளும் பரிசுகளும் இவருக்குக் கிடைத்தன. டப் கூ ப்பர் நினைவுப் பரிசு தாமஸ் குக் பயணப் புத்தக விருது சண்டே டைம்ஸ் பிரிட்டிசு இளம் எழுத்தாளர் விருது முதலிய பரிசுகளையும் விருதுகளையும் பெற்றார். ஜெய்ப்பூர் இலக்கியத் திருவிழா கொண்டாடும் அமைப்பில் இவர் முக்கியப் பங்காற்றுகிற இயக்குநராக உள்ளார்.  

2012 ஆம் ஆண்டில் பிரின்ஸ்டன் பல்கலைக் கழகத்தில் விட்னி ஜே ஓடிஸ் வருகைதரு பேராசிரியராகவும் 2015 இல் பிரவுன் பல்கலைக் கழகத்தில் விரிவுரையாளராகவும் அமர்த்தம் பெற்றார்,
# விசால் பரத்வாஜ்


**விசால் பரத்வாஜ்** (4 ஆகத்து 1965) என்பவர் இந்தித் திரைப்பட இயக்குநர், திரை எழுத்தாளர், இசை அமைப்பாளர், பின்னணிப் பாடகர் மற்றும் திரைப்பட ஆக்குநர் ஆவார். பிலிம்பேர் விருதும், ஏழு தேசிய திரை விருதுகளும் பெற்றுள்ளார்.  

குழந்தைகள் படமான அபாய என்ற திரைப்படத்துக்காக இசை அமைத்ததில் முதன் முதலாக அறிமுகம் ஆனார். குல்சார் மாகீஸ் என்ற 1996 இல் வெளி வந்த படத்துக்கு இசை அமைத்து புகழ் அடைந்தார். பிலிம்பேர் ஆர்.டி.பர்மன் விருதையும் தேசிய திரை விருதையும் பெற்றார்.  

விசால் பரத்வாஜ் உத்தரபிரதேசத்தில் சந்த்பூர் என்னும் ஊரில் பிறந்தார்.  

## மேற்கோள்
# ஐ2பி



**ஐ2பி** (I2P=Invisible Internet Project) என்பது இணைய உலாவி ஆகும். இது திறமூல/கட்டற்ற மென்பொருள் வகையின் கீழ் இருந்தாலும், இதன் உட்கூறுகள் பல்வேறு உரிமங்களைப் பெற்று திகழ்கின்றன. பெரும்பான்மையான நிறுவன அமைப்பிலான இணைய உலாவிகள், ஒரு பயனர் எத்தகைய இணையதளங்களைப் பார்க்கிறார். பயன்படுத்துகிறார் என்பதை அவருக்குத் தெரியாதபடி பதிவு செய்கின்றன. அது தனிநபர் உரிமையைப் பறிக்கிறது என்ற வலுவான தொழினுட்ப திறனாளர்களின் கருத்தினைக் காக்க உருவாக்கப்பட்ட உலாவி இதாகும். இந்த உலாவியினை பயன்படுத்தும் போது, அவரது இணையதடங்களை அது பிறருக்கு தெரியப்படுத்தாது என்பதை இதன் ஆக்குனர்கள் கூறுகின்றனர்.
# மேல்நாட்டு மருமகன்


**மேல்நாட்டு மருமகன்** (Melnaattu Marumagan), எம்எஸ்எஸ் இயக்கத்தில், ராஜ்கமல், ஆண்ட்ரினா நௌரிகட், லொள்ளுசபா மனோகர், முத்துகாளை ஆகியோரின் நடிப்பில் வெளியாகியுள்ள தமிழ்த்திரைப்படம். இத்திரைப்படம் வி. கிஷோர்குமாரின் இசையில், கௌதம் கிருஷ்ணாவின் ஒளிப்பதிவில், ராஜ் கீர்த்தி படத்தொகுப்பில் உருவாகியுள்ள இத்திரைப்படம் 16, பெப்ருவரி 2018 இல் வெளியானது.  
## நடிப்பு

- ராஜ்கமல்
- ஆண்ட்ரினா நௌரிகட்
- லொள்ளுசபா மனோகர்
- முத்துகாளை

## கதை
ஒவ்வொரு மனிதருக்கும் காசு, பணம், காதல், திருமணம் என்று ஆசை. வேற்றுநாட்டுப் பெண்மணி ஒருவரைக் காதலித்து திருமணம் செய்து அயல்நாட்டில் வாழ வேண்டும் என்பது இப்படத்தின் கதைநாயகனின் விருப்பம். திருமணத்தில் உள்ள பண்பாட்டுக் கூறுகளை இப்படம் அணுகியுள்ளது. நாயகனின் கனவு என்னவாயிற்று என்பதே இந்த படத்தின் கதை.  
## இசை

இத்திரைப்படத்திற்கு  வி. கிஷோர்குமார் இசையமைத்துள்ளார். இப்படத்தின் இசை  22 ஆகத்து 2016இல் ஆரா மியூசிக்கால் வெளியிடப்பட்டது. இப்படத்திலு ள்ள யாரோ இவள் நா. முத்துக்குமாரால் அரைமணிநேரத்தில் ஒரு மகிழுந்துப் பயணத்தில் வானூர்திநிலையத்திற்குச் செல்லும்போது எழுதப்பட்டது.  

## படப்பணிகள்
இப்படத்தின் படப்பணிகள் சனவரி 2015இல் நிறைவடைந்தன. மூன்றாண்டுகளுக்குப் பிறகு 2018இல் இப்படத்தின் வெளியீடு குறித்த அறிவிப்புகள் வெளியாயின. இப்படம் பிரான்சிலும் வெளியிடப்படும் என படக்குழுவினர் அறிவித்தனர்.
# ஆஸ்திரால் தீவுகள்



**துகாவா பாயி** (*Tuha'a Pae*, அல்லது **ஆஸ்திரால் தீவுகள்** (*Austral Islands*, அல்லது **), என்பது தென்பசிபிக்கில் உள்ள பிரெஞ்சு பொலினீசியாவின் தென்பகுதியில் உள்ள தீவுகள் ஆகும். புவியியல் படி, இத்தீவுகள் இரண்டு வெவ்வேறு தீவுக் கூட்டங்கள் உள்ளன, அவையாவன வடமேற்கே துபுவாய் தீவுகள் , மற்றும் தென்கிழக்கே பாஸ் தீவுகள் ஆகியனவாகும். இத்தீவுகளின் மக்கள் பந்தான் நார் நெசவிற்குப் பேர் போனவர்கள் ஆவர். மரியா, மரோத்திரி ஆகிய தீவுகள் மக்கள் வாழும் குடியிருப்புகளுக்கு ஏற்றவையல்ல. இவற்றில் பல தீக்குழிகள் உள்ளன. ஆஸ்திரால் தீவுகளின் மக்கள்தொகை 6,300 ஆகும், இவர்கள் 150 சதுரகிமீ நிலப்பரப்பில் வாழ்கின்றனர். ஆஸ்திரால் தீவுகளின் தலைநகர் துபுவாய் ஆகும்.  

இத்தீவுகளில் உள்ள ஒரேயொரு செயல்நிலை எரிமலை மெக்டொனால்ட் கடல்நிலம் ஆகும் (40மீ ஆழம்).
# ஆதி நதி (நகரம்)

**ஆதி நதி** (*Athi River*) எனபது கென்யத் தலைநகரம் நைரோபிக்கு அருகில் மச்சாகோஸ் மாகாணத்தில் அமைந்துள்ள ஒரு நகரம் ஆகும். ஆதி நதி இந்நகரின் ஊடே பாய்வதால் இந்நகருக்கு இப்பெயர் சூட்டப்பட்டது. இந்நகரம் மவகோ எனவும் அழைக்கபடுகின்றது.  

அத்தி நதி நகரம் மாவோக்கோ நகராட்சி கவுன்சில் மற்றும் மவாகோ மாவட்டம் பகுதியின் தலைமையிடமாக உள்ளது. நகரின் மக்கள்தொகை 137,211 (2009 மக்கள் தொகை கணக்கெடுப்பு) ஆகும். இது கென்ய தலைநகரான நைரோபிக்கு அருகாமையில் இருப்பதால் இன்னும் வளர்ந்து வருகிறது.  

## வரலாறு
1963 ஆம் ஆண்டில் நைரோபி மாகாண கவுன்சிலிலிருந்து மாவோக்கோ மாகாணம் பிரிக்கப்பட்டது, பிந்நாட்களில் இம்மகணம் கலைக்கப்பட்டது. மாவோக்கோ நகராட்சிக்கு ஆறு வார்டுகள் (ஆத்தி ஆறு மேற்கு, கடணி, கினானி / மதானி, மாகடாரா, முத்வானி மற்றும் சோபியா) உள்ளன. இந்த வார்டுகளான கத்திணி தொகுதியில் மொத்தம் பத்து வார்டுகள் உள்ளன. மீதமுள்ள நான்கு வார்டுகள் மசாக்கு மாகாண கவுன்சிலில் உள்ளன.  

## தொழில்வளம்
கென்யாவில் இந்த நகரம் ஒப்பீட்டளவில் தொழில்மயமாக்கப்பட்டது.  நகரில் ஆறு சிமெண்ட் தொழிற்சாலைகள் உள்ளன: பாம்பூரி சிமெண்ட், மொம்பாசா சிமெண்ட், கிழக்கு ஆஅத்தி நதி 1920 ல் உகாண்டா ரயில்வே துறையால் கட்டப்பட்ட இரயில் நிலையம் உள்ளது. மோம்பசா-நைரோபி ஸ்டேஷன் காஜ் ரயில்வேயில் ஒரு புதிய ரயில் நிலையமும் உள்ளது.ப்பிரிக்கா போர்ட்லேண்ட் சிமெண்ட் கம்பெனி, சவன்னா சிமெபோக்குவரத்துண்ட், தேசிய சிமெண்ட் மற்றும் அத்தி ஆறு சுரங்கங்கள்.  

## கல்வி
இந்நகரத்தில் டேஸ்டார்  பல்கலைக்கழகம்  உள்ளது.  

## போக்குவரத்து
அத்தி நதி 1920 ல் உகாண்டா ரயில்வே துறையால் கட்டப்பட்ட இரயில் நிலையம் உள்ளது. மோம்பசா-நைரோபி ஸ்டேஷன் காஜ் ரயில்வேயில் ஒரு புதிய ரயில் நிலையமும் உள்ளது.  

## ஆதாரங்கள்
# திரைக்களஞ்சியம் (நூல்)


**திரைக்களஞ்சியம்** ஒரு இந்திய தமிழ்த் திரைப்பட வரலாற்று ஆவண நூற் தொகுதி ஆகும்.  

## வரலாற்று ஆவணம்
தமிழில் வெளிவந்த திரைப்படங்கள் பற்றிய அதிகாரப்பூர்வ ஆவணங்கள் எதுவும் இல்லாத நிலையில், வருங்கால தலைமுறையினர் அறிந்து கொள்ளவும், தமிழ்த் திரைப்படங்கள் குறித்து ஆய்வு செய்வோர் பயன்பெறும் வகையிலும் இந்த நூல் தொகுதியில் விபரங்கள் ஆவணப்படுத்தப்பட்டுள்ளன.  

## தொகுதிகளின் காலப்பகுதி
ஒவ்வொரு தொகுதி நூலும் ஒவ்வொரு பத்தாண்டுக் காலத்துக்குள் வெளிவந்த தமிழ் திரைப்படங்களின் விபரங்களைக் கொண்டுள்ளது. இதுவரையில் 1951 - 1960 மற்றும் 1961 - 1970 ஆகிய இரு தொகுதிகள் வெளிவந்துள்ளன. 2019 டிசம்பரில் 1971 - 1980 காலப்பகுதியை உள்ளடக்கிய மூன்றாவது தொகுப்பு வெளிவந்துள்ளது. இதில் 700 க்கு மேற்பட்ட திரைப்படங்களின் விபரங்கள் கொடுக்கப்பட்டுள்ளன.  

## ஆவண விபரம்
குறிப்பிட்ட பத்தாண்டு காலப் பகுதியில் வெளியான தமிழ்த் திரைப்படங்கள் ஆண்டு வாரியாகவும், ஒவ்வொரு ஆண்டில் வெளியான திரைப்படங்கள் தமிழ் எழுத்து அகர வரிசைப்படியும் பட்டியலிடப்பட்டுள்ளன.  

ஒவ்வொரு திரைப்படம் பற்றிய விபரப் பட்டியலில்  
- திரைப்படத்தின் பெயர்
- அதனைத் தயாரித்த நிறுவனத்தின் பெயர்
- நடிகர்கள்
- நடிகைகள்
- இயக்குநர்
- தயாரிப்பாளர்
- கதாசிரியர்
- வசனகர்த்தா
- இசையமைப்பாளர்
- பாடலாசிரியர்கள்
- பாடகர்கள்
- பாடல்களின் தொடக்க வரி
ஆகிய விபரங்கள் கொடுக்கப்பட்டுள்ளன.  

## அட்டவணைகள்
நூலின் இறுதிப் பகுதியில், வெளியான படங்களின் பட்டியல் ஆண்டு வாரியாகவும், அகரவரிசைப்படியும் தனித்தனியாக பட்டியலிடப்பட்டுள்ளன. மேலும், அந்தத் தொகுதியில் உள்ள திரைப்படங்களின் பாடல்கள் அனைத்தும் அகர வரிசைப்படி பட்டியலிடப்பட்டுள்ளன.  
இவற்றை இலகுவில் கண்டுகொள்ள வசதியாக அவை இடம்பெற்றுள்ள பக்க எண் கொடுக்கப்பட்டுள்ளது.  

கடைசிப் பக்கத்தில் நூலிலுள்ள தகவல்களுக்கு ஆதாரமாக இருந்த நூல்கள், நிறுவனங்கள், நபர்கள் பற்றிய விபரம் கொடுக்கப்பட்டுள்ளது.  

## தொகுப்பாசிரியர்
மூன்று தொகுதிகளிலுமுள்ள விபரங்களைத் திரட்டி நூல் வடிவாக்கியவர் கோ. நீலமேகம் (நீலமேகம் கோவிந்தசாமி).  

## வெளியீடு
இந்த மூன்று தொகுதிகளும் சென்னை 600108 இலுள்ள மணிவாசகர் பதிப்பகத்தால் வெளியிடப்பட்டுள்ளன. 1951 - 1960 காலப்பகுதிக்கான தொகுதி 1, 2014 ஆம் ஆண்டு டிசம்பர் திங்களிலும், 1961 - 1970 காலப்பகுதிக்கான தொகுதி 2, 2016 நவம்பர் திங்களிலும் வெளியிடப்பட்டுள்ளன. 1971 - 1980 காலப்பகுதிக்கான தொகுதி 2020 ஆம் ஆண்டு வெளியிடப்பட்டது.  

## சான்று

- திரைக்களஞ்சியம் பாகம் - 1, மணிவாசகர் பதிப்பகம் சென்னை 108.
- திரைக்களஞ்சியம் பாகம் - 2, மணிவாசகர் பதிப்பகம் சென்னை 108.
- திரைக்களஞ்சியம் பாகம் - 3, மணிவாசகர் பதிப்பகம் சென்னை 108.
# அரசு கலைக் கல்லூரி, தருமபுரி



**அரசு கலைக் கல்லூரி- தருமபுரி** 1965 ஆம் ஆண்டு தருமபுரியில் தொடங்கப்பட்டுள்ள அரசு கலைக் கல்லூரி.. இக்கல்லூரி பெரியார் பல்கலைக்கழகத்தின் இணைவு பெற்றக்கல்லூரிகளுள் ஒன்றாகும்.  

## குறிக்கோள்
கிராமப்புற மாணவர்களுக்கும் பின்தங்கியவர்களுக்கும் கல்வி அளிப்பது.  

## உள்ளமைப்பு
நவீன வசதி கொண்ட ஆய்வுக்கூடம் உள்ளது.  

## துறைகள்
இக்கல்லூரியில் 16 துறைகளின் கீழ் 9 இ்ளக்கலை பட்டபடிப்புளும், 14 முதுநிலை பட்டப்படிப்புகளும் வழங்கப்படுகின்றன.  

- தமிழ்
- ஆங்கிலம்
- இயற்பியல்
- வரலாறு
- பொருளாதாரம்
- கணிதவியல்
- வேதியியல்
- கணினி அறிவியல்
- தாவரவியல்
- விலங்கியல்
- மின்னணுவியல்
- ஆடை வடிவமைப்பு

## **தொடர்புக்கு**
அரசு கலைக்கல்லூரி தருமபுரி  
தருமபுரி  
தமிழ்நாடு  
636705  
**தொலைபேசி**  
04342230008
# வீரா (2018 திரைப்படம்)


**வீரா** (Veera), ராஜாராமன் இயக்கத்தில், எல்ரெட்குமாரின் தயாரிப்பில், கிருஷ்ணா, ஐஸ்வர்யா மேனன் ஆகியோரின் நடிப்பில் வெளியாகியுள்ள தமிழ்த்திரைப்படம். இத்திரைப்படம் லியோன் ஜேம்சின் இசையில், குமரன்-விக்னேசின் ஒளிப்பதிவில், டி. எஸ். சுரேசின் படத்தொகுப்பில் உருவாகியுள்ளது. 2015 படப்பணிகள் தொடங்கப்பட்ட இத்திரைப்படம் இல் இத்திரைப்படம் 16, பெப்ருவரி 2018 இல் வெளியானது.  
## நடிப்பு
கிருஷ்ணா - வீரமுத்துவாக  
ஐஸ்வர்யா மேனான் - நேணுகாவா  
கருணாகரன் - பச்சைமுத்துவாக  
இராசேந்திரன்- ஜோன்டி ரோடெஸ்  
யோகி பாபு - ஜித்தேஸாக  
சந்திரதீப்- குள்ள பொண்ணு குமார்  
கண்ணாரவி - சுறா முருகன்  
தம்பி ராமையா - ஏழுகிணறு ஏழுமலை  
ஆடுகளம் நரேன் - பாக்சர் இராஜேந்திரன்  
ராதாரவி - ஸ்கெட்ச் சேகர்  
ஆர்.என். ஆர் மனோகரன் - மாவட்டம் தமிழழகனாக  

## படப்பணிகள்

இப்படத்தினை சனவரி 2017இல் வெளியிடத் திட்டமிட்டார்கள், ஆனால் படப்பணிகள் படக்குழு அறிவித்தநாளுக்குப்பிறகும் தொடர்ந்தது. இப்படம் ஆரஞ்சு கிரியேஷன்சிடம் செப்தம்பர் 2017இல் விற்கப்பட்டது, செப்தம்பருக்குப் பிறகு இப்படத்தின் வெளியீடு தள்ளிப்போனது. இப்படத்தின் வெளியீட்டிற்குப் போதிய திரையரங்குகளும் கிடைக்கவில்லை.  

## கதை
முன்பொரு காலத்தில் வடசென்னைப்பகுதியில் சமுக மேம்பாட்டிற்காக சமூகநீதி சமத்துவத்திற்கா தொடங்கப்பட்ட மன்றங்கள், காலப்போக்கில் அதிகாரக்குழுக்களின் பிடியில் சிக்கி போக்கிலிகளின் உறைவிடமா மாறிவிடுகின்றன. இந்த சமுகநீதி மன்றத்துக்கு தலைவராவதையே நோக்கமாகக் கொண்டு இத்திரைப்படத்தின் கதைநாயகன் தன் இலக்கில் எ ன்ன நிலையை அடைகின்றார் என்பதே கதை.  

வீரமுத்து (கிருஷ்ணா), பச்சமுத்து (கருணாகரன்) இருவரும், ‘சிந்தனைச் சிற்பி சிங்காரவேலர் மனமகிழ் மன்ற’த்தில் எடுபிடி வேலை செய்து வருபவர்கள். இந்த மனமகிழ் மன்றத்தின் தலைவரா இருக்கும் சுறா முருகனை (கண்ணா ரவி) ஒழித்துக்கட்டி தலைவராக வரவேண்டும் என எண்ணுகின்றார்கள். அவர்களுக்கு ஒருவரை கொல்லும் அளவிற்கு திறமை இல்லை. அதனால் ஸ்கெட்ச் சேகரிடம் (ராதாரவி) சென்று நுட்பங்களை கற்று வாருங்கள் என்று அவர்களை வழிநடத்துகின்றார் ஏழுமலை (தம்பி ராமையா). ஸ்கெட்சிடம் தொழில் கற்றவர்கள், தங்ககளின் கனவை நிறைவெற்றினார்களா? நினைத்தவாறு அ ந்த மனமகிழ் மன்றத்தை அடைந்தார்களா என்பதே திரைக்கதை.  

## இசை

இத்திரைப்படத்திற்கு லியோன் ஜேம்ஸ் இசையமைத்துள்ளார். இவர் காஞ்சானா-2 (2015), கோ-2 (2016), கவலை வேண்டாம் (2016) ஆகிய திரைப்படங்களில் பணியாற்றியுள்ளார். இத்திரைப்படத்தின் பாடல்களை மார்ச் 23, 2017இல் சோனி மியூசிக் வெளியிட்டது.
# ஆண்களை நம்பாதே



**ஆண்களை நம்பாதே** (*Aankalai Nambathey*) 1987 ஆம் ஆண்டு சூன் மாதம் 27 ஆம் தேதியன்று வெளியான ஒரு தமிழ்த் திரைப்படமாகும். அறிமுக இயக்குநர் கே. அலெக்சு பாண்டியன் இயக்கிய இத்திரைப்படத்தில் பாண்டியன், ரேகா, ரம்யா கிருஷ்ணன், சார்லி, செந்தில் ஆகியோர் முக்கிய வேடங்களில் நடித்திருந்தனர். இசையமைப்பாளர் தேவேந்திரன் படத்திற்கு இசையமைத்தார்.  

## நடிகர்கள்
- பாண்டியன்
- ரேகா
- ரம்யா கிருஷ்ணன்
- செந்தில்
- சார்லி
# அல்லா கெனெரிகோவ்னா மாசேவிச்

**அல்லா கெனெரிகோவ்னா மாசேவிச்** *(Alla Genrikhovna Masevich)* (அக்தோபர் 9, 1918 — மே 6, 2008) ஒரு சோவியத் உருசிய வானியலாளர் ஆவார். இவர் மாஸ்கோ அரசு கல்வியியல் பல்கலைக்கழகத்தில் தன் இளவல் பட்டம் பெற்றார். இவர் 1952 இல் சோவியத் அறிவியல் கல்விக்கழகத்தின் வானியல் மன்ற உதவித் தலைவராக இருந்தார். இவர் விக்தர் அம்பர்த்சுமியானுடன் நெருக்கமாக இணைந்து பணியாற்றினார். இவர் 1972 இல் மாஸ்கோ புயலக்கை, புவிப்பரப்பியல் நிறுவனத்தில் புவியளக்கையியல் பேராசிரியராக விளங்கினார்.  

இவர் முதல் உருசியச் செயற்கைக்கோள்களை (1956-57) வானில் நோக்கும் குழுக்களை உருவாக்கினார்.
# ஆயுசு நூறு (திரைப்படம்)



**ஆயுசு நூறு** (*Aayusu Nooru*) 1987 ஆம் ஆண்டு நவம்பர் மாதம் 20 ஆம் தேதியன்று வெளியான இந்தியத் தமிழ்த் திரைப்படமாகும்.. எம். டி. கலைராசன் தயாரித்த இத்திரைப்படத்தை பொன்மணி இராசன் இயக்கியிருந்தார். இத்திரைப்படத்தில் பாண்டியராஜன், பாண்டியன், இரஞ்சனி ஆகியோர் முக்கிய வேடங்களில் நடித்திருந்தனர்.  

## நடிகர்கள்
- பாண்டியராஜன்
- பாண்டியன்
- இரஞ்சனி
- செந்தில்
- பயில்வான் ரங்கநாதன்
- ஓமக்குச்சி நரசிம்மன்

## பாடல்கள்
இத்திரைப்படத்திற்கு டி. ராஜேந்தர் பாடல்களை எழுதி இசையமைத்திருந்தார்.